08 | August | 2013 | A L V I N O L O G Y
chai yee-weiDaren TanHayley WooJayley WooJulie Tankelvin munKenny KhooSeah Jiaqingsingapore movieThat Girl in PinaforeThat Girl in Pinafore gala premiereThat Girl in Pinafore movieThat Girl in Pinafore movie reviewThat Girl in Pinafore previewxinyao movie我爱过的一切我的同学我的朋友 Kannaland D-Dag vir Zoar: 9 dae, dan droog. - Kannaland
Ladismith, Munisipaliteit, Water, Zoar
Die fokus van die waterkrisis in Kannaland is nou op Zoar. Volgens Gerhard Otto, die rampbestuurder vir Eden Distrikmunisipaliteit, het Zoar net 9 dae se water oor. Dit is nou as inwoners nie drasties minder water begin gebruik nie.
Tans gebruik elke inwoner in Zoar gemiddeld 426 liter water per dag. Dit is baie meer as die 85 liter water per dag wat in die Humanitêre Handves as ‘n standaard gestel is vir gebiede wat gebuk gaan onder waternood. Op hierdie stadium lyk dit nie of die munisipaliteit ‘n plan van aksie het om die situasie te bestuur nie en word daar grootliks gesteun op ander plaaslike, provinsiale en nasionale departemente vir ‘n moontlike oplossings.
Die owerhede wat tans betrokke is, sluit die Departement van Plaaslike Regering, die Departement van Water en Sanitasie, die Departement van Landbou en die rampbestuurkantore van Eden Distriksmunisipaliteit en die Wes-Kaapse Regering, in. En steeds is daar nêrens ‘n vasgestelde plan nie.
In Ladismith het die situasie effens verbeter. Na wat verneem word het die dorp teen die einde van laas week net vyf dae se water oorgehad en was daar ‘n moontelikheid dat van die groot werkverskaffers tydelik hul deure sou moes sluit.
Met die reën wat oor die afgelope naweek geval het, het die situasie in Ladismith effens verbeter. Volgens Otto word daar gereken dat Ladismith nou weer 22 dae se watervooraad het. Net soos met Zoar, gebruik inwoners steeds te veel water en moet daar drasties minder water gebruik word. Die gebruik per persoon per dag in Ladismith is tans 429 liter.
Die korttermynoplossing wat tans ondersoek word, is om die boorgate wat reeds in 2014 gesink is, maar wat nie volledig toegerus is nie, gereed te kry om water te lewer. Van die 8 boorgate wat laasjaar gesink is, is tans net twee toegerus en werkend. Die boorgate kan glo binne weke tot 90% van Ladismith se water voorsien.
Daar is wel twee struikelblokke. Die een is om die nodige fondse – na bewering ongeveer R9 miljoen – te kry om die ses oorblywende boorgate toe te rus. Tot dusver het nie een van die owerhede wat betrokke is, ingestem om die bedrag te befonds nie. Die ander struikelblok – die aanlê van elektrisiteit na elkeen van die boorgate – is volgens Kannaland Munisipaliteit met hulp van die Departement van Omgewingsake uit die weg geruim. Besonderhede van wanneer Eskom die werk sal voltooi is nie deur die munisipaliteit bekend gemaak nie.
Die kans dat die fondse – wat Kannaland Munisipaliteit tans aanvra om die ramp te bestuur – vir ander doeleindes aangewend sal word, is beperk. Na wat verneem word sal die fondse van distriks, provinsiale en nasionale owerhede nie direk aan die Kannaland Munisipaliteit betaal word nie. Die fondse sal direk aan Overberg Water gegee word wat aangestel is om te help met die implementering.